Encara que bell gobernant de Bohemia heba teniu un títol reyal no hereditario en os sieglos XI y XII, o reino no fue establito formalment dica 1198, quan Felipe de Suebia reconoixió como rei a Ottokar I en gratitut por o refirme ofreixito contra l'emperador ribal Otón IV. En l'anyo 1204 a dignidat reyal d'Ottokar fue acceptada por o mesmo Otón IV y por o Papa Inocent III, y confirmada oficialment pa cutio por a Bula Dorada de Secilia emesa por Frederico II de Secilia en l'anyo 1212, que promoveba o Ducau de Bohemia a lo status de reino. D'esta traza Bohemia esdevién un reino dentro d'o Sacro Imperio a primers d'o sieglo XIII con Otakar I. Otakar s'anexiona en l'anyo 1222 Moravia.